Hej Bolius


Nu er der så megen tale om Radon i indeluften i vore boliger.


Men hvor meget radon er der i drikkevandet? Jeg har læst, at det skulle være over 1.000 Bg/m3


John T


Radon - kan det også findes i drikkevandet?
Hej John T


Radon i drikkevandet er ikke noget, vi generelt som danskere behøver at være bekymrede for.


I SBi-anvisning 232 ”Radon – kilder og måling” skrives: ”Radonbidraget fra drikkevand er dog mindre end radonbidraget fra byggematerialer og vil i praksis sandsynligvis ikke have betydning for radonindholdet i indeluften i danske boliger”.


Fra 2001 til 2003 blev der foretaget screeninger af radioaktivitet i grundvandet, og resultatet lød, at ”intet af det undersøgte drikkevand i Danmark på daværende tidspunkt havde et uacceptabelt indhold”. 


Alle målinger var under 100 Bq/m3.


Læs mere om radon på [radonfrithjem.dk](https://www.bolius.dk/radonfrithjem/)

